
MBI PEZULLIMIN E PROCEDIMIT TË TRANSFERIMIT TË LICENcËS SË PRODHIMIT DHE TREGTIMIT TË ENERGJISË ELEKTRIKE NGA SHOQËRIA “WONDER POWER” SHA TE SHOQËRIA “BHP ENERGY” SHPK

Në mbështetje të nenit 9 të ligjit nr. 9072, datë 22.5.2003 “Për sektorin e energjisë elektrike”, të ndryshuar, vendimit nr. 62, regjistri i Gjykatës së Shkallës së Parë Administrative, ligjit nr. 49/2012 “Për organizimin dhe funksionimin e gjykatave administrative dhe gjykimin e mosmarrëveshjeve administrative”, Bordi i Komisionerëve të ERE-s, pasi shqyrtoi relacionin e përgatitur nga ana e Drejtorisë Juridike,

Vendosi:

1. Pezullimin e procedimit të shqyrtimit të transferimit të licencës së prodhimit dhe tregtimit të energjisë elektrike nga shoqëria “Wonder Power” sh.a. te shoqëria “BHP Energy” sh.p.k. 
2. Drejtoria Juridike dhe e Mbrojtjes së Konsumatorit të njoftojë shoqëritë “Wonder” sh.a., “Wonder Power” sh.a. dhe “BHP Energy” sh.p.k., si dhe shoqërinë përmbarimore EPSA për vendimin e Bordit të Komisionerëve të ERE-s.
Ky vendim hyn në fuqi menjëherë. 
Ky vendim botohet në Fletoren Zyrtare.

